CELEX: 62020CA0058
Language: bg
Date: 2021-06-17 00:00:00
Title: Съединени дела C-58/20 и C-59/20: Решение на Съда (първи състав) от 17 юни 2021 г. (преюдициални запитвания от Bundesfinanzgericht — Австрия) — K (C-58/20), DBKAG (C-59/20)/Finanzamt Österreich, предишна Finanzamt Linz (Преюдициално запитване — Данък върху добавената стойност (ДДС) — Директива 2006/112/ЕО — Член 135, параграф 1 — Случаи на освобождаване — Управление на специални инвестиционни фондове — Възлагане на външен изпълнител — Услуги, предоставяни от трето лице)

2.8.2021   
            
            
               BG
            
            
               Официален вестник на Европейския съюз
            
            
               C 310/7
            
         
      Решение на Съда (първи състав) от 17 юни 2021 г. (преюдициални запитвания от Bundesfinanzgericht — Австрия) — K (C-58/20), DBKAG (C-59/20)/Finanzamt Österreich, предишна Finanzamt Linz
      (Съединени дела C-58/20 и C-59/20) (1)
      
      (Преюдициално запитване - Данък върху добавената стойност (ДДС) - Директива 2006/112/ЕО - Член 135, параграф 1 - Случаи на освобождаване - Управление на специални инвестиционни фондове - Възлагане на външен изпълнител - Услуги, предоставяни от трето лице)
      (2021/C 310/07)
      Език на производството: немски
      
         Запитваща юрисдикция
      
      Bundesfinanzgericht
      
         Страни в главното производство
      
      
         Жалбоподателr: K (C-58/20), DBKAG (C-59/20)
      
         Ответник: Finanzamt Österreich, предишна Finanzamt Linz
      
         Диспозитив
      
      Член 135, параграф 1, буква ж) от Директива 2006/112/ЕО на Съвета от 28 ноември 2006 година относно общата система на данъка върху добавената стойност трябва да се тълкува в смисъл, че доставките на услуги от трети лица на дружества за управление на специални инвестиционни фондове, каквито са задачите по данъчно обслужване, които се състоят в осигуряване на данъчно облагане на доходите от фонда на притежателите на дялове съгласно национален закон и в предоставянето на право на използване на софтуер, който служи единствено за извършването на основни изчисления във връзка с управлението на риска и отчитане на изпълнението, попадат в обхвата на предвиденото в тази разпоредба освобождаване, ако са тясно свързани с управлението на специални инвестиционни фондове и ако се предоставят единствено за целите на управлението на такива фондове, дори когато предоставянето на тези услуги не е изцяло възложено на външни изпълнители.
      
         (1)  ОВ C 191, 8.6.2020 г.